61963J0093
DOMSTOLENS DOM
AF 7. JULI 1964
Simone van Nuffel, gift Minot
mod Kommissionen for Det europæiske Atomenergifællesskab
Sag 93/63
Processprog: Fransk
Angående:
I.
Principalt:
1.
At sagsøgte dømmes til at betale sagsøgerinden FB 516000 i erstatning for det tab, sagsøgerinden har lidt, fordi hun blev frataget de fordele, der var knyttet til de funktioner, hun udøvede fra 1. januar 1959 til 31. august 1963.
2.
Omgørelse af beslutningerne om ikke at ansætte hende varigt og opsigelsen, som meddeltes ved skrivelse af 25. juli 1963, og af proceduren, der lå til grund for beslutningerne, herunder den ugunstige udtalelse fra integrationsudvalget,
at det bestemmes, at sagsøgeren igen skal være omfattet af Euratom-tjenestemandsvedtægten i en lønklasse, der mindst modsvarer A 7, løntrin 3, med virkning fra 17. juli 1963 og med de heraf følgende faktiske og retlige konsekvenser, at sagsøgte dømmes til at efterbetale det som følge af genansættelsen forskyldte vederlag,
at sagsøgte dømmes til at betale FB 50000 i erstatning for ikke-økonomisk tab.
3.
At sagsøgte dømmes til at betale 6 % i renter af alle de beløb, han dømmes til at betale.
II.
Subsidiært:
1.
At det bestemmes, at der skal indledes en ny integrationsprocedure for sagsøgerindens vedkommende.
2.
At sagsøgte dømmes til at betale sagsøgeren det vederlag (FB 20000 pr. måned), der var knyttet til de funktioner, hun udøvede, at regne fra tidspunktet for tjenestens ophør og indtil en ny beslutning gyldigt bliver vedtaget.
3.
At sagsøgte dømmes til at betale FB 50000 i erstatning for ikke-økonomisk tab.
4.
At der skal betales 6 % i rente for de ovenfor angivne beløb.
III.
Mest subsidiært :
1.
Tilkendelse af en erstatning på FB 200000 for økonomisk tab og FB 50000 for ikke-økonomisk tab.
2.
At sagsøgte dømmes til at betale FB 160000 i stedet for forlænget opsigelsesfrist.
3.
At der skal betales 6 % i rente for de ovennævnte beløb.
Domskonklusion :
Søgsmål nr. 93/63 forkastes, da det findes at savne fornødent grundlag.
Generaladvokatens forslag til afgørelse :
at sagsøgte frifindes.
Sammendrag
1.
Tjenestemænd — søgsmål mod beslutninger vedrørende en ansats stilling forud for vedtægtens offentliggørelse — vedtægtens uanvendelighed før fastansættelsen af denne ansatte
2.
Tjenestemænd — varig ansættelse — gunstig udtalelse fra integrationsudvalget — ikke bindende karakter for ansættelsesmyndigheden
(Euratom-tjenestemandsvedtægten, artikel 102)
1.
I tilfælde af søgsmål mod beslutninger fra før offentliggørelsen af vedtægten, som vedrører gennemførelsen af en dagældende ansættelseskontrakt, kan vedtægtens regler, og navnlig artikel 91, ikke anvendes, før den pågældende ansatte på retmæssig måde er blevet fastansat.
2.
En gunstig udtalelse fra integrationsudvalget kan ikke binde ansættelsesmyndigheden; sidstnævnte kan kun være bundet af en ugunstig udtalelse fra integrationsudvalget.